Miodraq Bojoviç

Miodraq "Qrof" Bojoviç () — Monteneqrolu futbol məşqçisi və keçmiş futbolçu. Bojoviç nizam-intizamlı və eleqant xarici görünüşünə görə Serbiyada "Qrof" (kont və ya earl) ləqəbini alıb."Mysterious Count", Sovetsky Sport (russian)

 Futbolçu karyerası 

 Klub 
Hündürboylu mərkəz müdafiəçisi Bojoviç Yuqoslaviya və Monteneqronun əfsanəvi futbolçuları olan Predraq Miyatoviç və Deyan Saviçeviç ilə birlikdə "Buduçnost Titoqrad" klubunda çıxış edib. Daha sonra Yuqoslaviya "Qırmızı Ulduz Belqrad" komandasında fəaliyyətinə davam edən Bojoviç 1994-cü ildə vətəndaş müharibəsinin başlaması ilə ölkəni tərk edərək İndoneziyada futbolçu karyerasına başlayıb.Miodrag 'The Count' Bozovic breaking records at Red Star Belgrade – ESPN O, həmçinin Niderlandın "Valveyk RKC"Degradatieduel in Waalwijk giert uit de hand – RKC və "Rozendal RBC" klublarında, eləcə də Kipr və Yaponiyada oynamışdır.

Bojoviç futbolçu karyerası ərzində "Qırmızı Ulduz Belqrad")ın heyətində Yuqoslaviya Kubokunu qazanıb.

 Milli komanda 
O, cəmi bir dəfə Yuqoslaviya U-21 milli futbol komandasını təmsil edib.

 Məşqçilik karyerası 
Məşqçi kimi ilk dəfə "Buduçnost"da uğurla çıxış edən Bojoviç komandası ilə birlikdə 2006/2007 mövsümündə Monteneqronun Birinci Liqasında lider olmuş, lakin idarə heyəti ilə fikir ayrılığı səbəbindən istefa verərək 2007-ci ilin fevralında "Qrbal OFK" klubunda məşqçilik fəaliyyətinə başlamışdır."Bozovic shock in Montenegro", uefa.com

Bojoviç "Borats Çaçak FK"-da da uğur qazanmış, stabil klubdan rəqabətə davamlı bir komanda yaratmışdı.

Rusiyanın "Amkar Perm FK" klubu məhz onun rəhbərliyi altında klub tarixində ilk dəfə UEFA Avropa Liqasına vəsiqə qazanıb. Növbəti mövsümdə onun yeni klubu olan "Moskva FK" uzun müddət Rusiya Premyer Liqasında liderlər arasında olsa da, mövsümün sonunda zəifləmiş və Avropa Liqasına vəsiqə qazana bilməmişdi. 2010-cu ilin əvvəlində "Moskva FK" maliyyə imkanlarına görə Premyer Liqadan çıxdı və Bojoviçlə yolları ayırdı.

27 aprel 2010-cu ildə Bojoviç "Dinamo Moskva FK" ilə üçillik müqavilə imzaladı. Bu müddət ərzində keçmiş klubu "Amkar"la ilk oyundan sonra müsahibəsində özünün qurduğu komandaya qarşı oyunda hansı hisslər keçirməsi ilə bağlı suala onun cavabı belə olmuşdur: "Məni məşqçi edən oyunçulara qarşı oynadığımı hiss edirəm"."Браво, Миодраг!" , Express Yourself (russian)

21 aprel 2011-ci ildə Rusiya Kubokunun 1/4 finalında "Rostov FK"-ya məğlub olduqdan sonra Bojoviç "Dinamo"dan istefa verdi. Bu kuboku qazanmaq "Dinamo"nun UEFA Avropa Liqasına vəsiqə qazanmaq üçün son şansı idi.

Bojoviç 2012-ci ilin iyununda "Rostov FK"-nın məşqçisi oldu.Miodrag Bozovic takes charge of Rostov – Sports.ru Onun rəhbərliyi altında "Rostov" növbəti 2013/2014 mövsümündə Rusiya Kubokunu qazandı.

 Qırmızı Ulduz 
29 may 2015-ci ildə Bojoviçin keçmiş klubu "Qırmızı Ulduz Belqrad"ı idarə edəcəyi açıqlandı."Гроф Божовић нови тренер Црвене звезде"  "Moja Crvena zvezda: Grof Božović novi trener Crvene zvezde" (serbian) Onun "Qırmızı Ulduz Belqrad"ın məşqçisi kimi ilk illəri olduqca çətin keçdi. "Qırmızı Ulduz" UEFA Avropa Liqasının birinci təsnifat mərhələsində "Kayrat FK" tərəfindən mübarizədən kənarlaşdırıldı və adi mövsümə Serbiya Superliqasının ilk iki turunda "OFK Belqrad" üzərində geri dönüş qələbəsi və Qorni-Milanovats şəhərində "Metalats FK" ilə heç-heçə ilə başladı. Serbiya mediası və jurnalistlər Bojoviçə qarşı çıxaraq onu və komandasının oyununu tənqid edirdilər. Klubun idarə heyətinə qarşı şüarlar səsləndirən 22.000 azarkeşin qabağında "Radniçki Niş FK" ilə bərabərə qaldıqdan sonra Bojoviç istefasını təklif etdi. Azarkeşlər Bojoviçə açıq şəkildə dəstək verir və onun deyil, idarə heyətinin üzvlərinin klubu dərhal tərk etmələrini istəyirdilər. Vitse-prezident və baş direktor da daxil olmaqla idarə heyətinin bir neçə üzvü klubu tərk etdi və Bojoviç mediaya qarşı "kiçik müharibə" başlatdı. Ardıcıl uğursuz çıxışlardan sonra "Srvena Zvezda" möhtəşəm geri dönüş edərək mövsümün ən yaxşı oyunu hesab edilən "FK Çukariçki"yə qarşı mübarizədə bütün oyun boyu üstün oldu və qalib gəldi.

Bu hadisələrdən sonra Bojoviç "Qırmızı Ulduz"la adi mövsümdə ardıcıl 24 qələbə qazanaraq klubun yeni rekorduna imza atdı və rəqiblərini 32 xal qabaqlayaraq Serbiya Superliqasına liderlik etdi. "Srvena Zvezda" Bojoviçin rəhbərliyi ilə klub tarixində ən yaxşı başlanğıcını etdi. Belə ki, Bojoviç "Srvena Zvezda"nı klub tarixində 27-ci liqa tituluna çatdırdı və öz karyerasında da bir ilkə imza atdı. Bojoviç müsahibələrində bildirib ki, o, həyatında heç vaxt olmadığı qədər çox xoşbəxtdir.

Bojoviçin adını şüar kimi səsləndirən və ondan klubda qalmağı xahiş edən "Qırmızı Ulduz" azarkeşlərinin aydın və birmənalı dəstəyindən sonra Qrof Bojoviç klubu (Çempionlar Liqasına) çıxarmaq üçün "Qırmızı Ulduz" ilə yeni iki illik müqavilə imzaladı. Bojoviç oğullarının doğumundan sonra həyatında başına gələn ən böyük hadisənin tərəfdarlardan və Marakana tribunalarından gələn şüarlar olduğunu bildirmişdi. O, Vallettada Çempionlar Liqasının ikinci təsnifat mərhələsinin ilk oyununda "Valletta FK"-ya qarşı həm özünün, həm də "Qırmızı Ulduz"un üç il ərzində və ardıcıl beş matçda ilk Avropa qələbəsini qeyd etdi.

 Rusiyaya qayıdış 
Bojoviç 2017/2018 mövsümündən əvvəl Rusiya Premyer Liqasının klubu "Arsenal Tula FK" ilə müqavilə imzaladı. O, klubu Rusiya Premyer Liqasında 2017/2018 mövsümündə 7-ci yerə çıxardı, ki bu da klub tarixində o vaxta qədərki ən yaxşı nəticə idi. Lakin məşqçi mövsümün sonunda Arsenal ilə müqaviləsini yeniləmədi.

2018-ci il oktyabrın 5-də o, "Krılya Sovetov FK" ilə 2 illik müqavilə imzaladı və 28 iyun 2020-ci ildə qarşılıqlı razılıq əsasında turnir cədvəlinin sonuncu pilləsində olan komanda ilə yollarını ayırdı.

Bojoviç 3 sentyabr 2021-ci ildə "Arsenal Tula FK"ya qayıtdı. Arsenal Rusiya Premyer Liqasının 2021/2022 mövsümünün sonunda axırıncı yeri tutaraq aşağı liqaya düşdü.

 Neftçi 
Bojoviç 24 dekabr 2023-cü ildə Adrian Mutunun gedişindən sonra Azərbaycan Premyer Liqasının klubu "Neftçi"nin yeni baş məşqçisi elan edildi. 26 may 2024-cü ildə, mövsümün bitməsindən bir gün sonra "Neftçi" Bojoviçlə müqaviləni uzatmayacaqlarını açıqladı.

 İstinadlar 

 Xarici keçidlər 
Miodrag Bozovic: Why Europe Should Be Out for the Count

Kateqoriya:Monteneqroda doğulanlar
Kateqoriya:Yuqoslaviya futbolçuları
Kateqoriya:Buduçnost Podqoritsa FK oyunçuları
Kateqoriya:Srvena Zvezda FK oyunçuları
Kateqoriya:Valveyk FK oyunçuları
Kateqoriya:Serbiya futbol məşqçiləri
Kateqoriya:Dinamo Moskva FK məşqçiləri
Kateqoriya:Neftçi PFK məşqçiləri
Kateqoriya:Erediviziya oyunçuları
Kateqoriya:İndoneziya Liqa 1 oyunçuları
Kateqoriya:Kipr Birinci Diviziyası oyunçuları
Kateqoriya:Niderland Birinci Diviziyası oyunçuları
Kateqoriya:J1 Liqa oyunçuları
Kateqoriya:Rusiya Premyer Liqası məşqçiləri